Anita Wold

Anita Marie Wold, nå Anita Marie Wold Jensen, (født 1956) er en norsk tidligere skihopper som representerte Byåsen IL i Trondheim.

 Karriere 
 Skihopp 
Hun var aktiv på 1970-tallet, som en av få kvinnelige skihoppere på den tiden. Anita Wold var blant Norges beste juniorhoppereNRK: Anita Wold var pioneren  (video) og satte flere verdensrekorder for kvinner. Hun var prøvehopper i den tysk-østerrikske hoppuka 1975/76,Süddeutsche Zeitung: Skispringen: Aus dem Schatten der Männer (10. januar 2009)Vierschanzentournee: 24. Tournee 1975/76  og fikk også tilbud om å være prøvehopper i skiflygingsbakken i Vikersund i 1976.Adresseavisen: - Mindre fordommer før  (7. februar 2004) Anita Wold var den første kvinnelige hopper som fikk hoppe i Holmenkollen, da hun åpnet Holmenkollrennet i 1974 som prøvehopper.Karin Berg: Hopp, jenter, hopp!: Historien om Johanne Kolstad og Hilda Braskerud - et annerledes skieventyr. Schibsted, Oslo 1998. ISBN 82-516-1720-0, s. 83 (digitalisert av Nasjonalbiblioteket)

 Sykkel 
Etter hun la opp som skihopper som 20-åring begynte hun med sykling. I den idretten fikk hun også deltatt i konkurranser, og tok tre NM-medaljer – bronse i landeveissykling og sølv og bronse i velodromen på Levanger.
 Verdensrekorder 
 73 meter, 22. mars 1973, Kløvsteinbakken i Meldal
 81 meter og 82,5 meter, 3. februar 1974, Kløvsteinbakken i Meldal
 94 meter, 1974, MS 1970 i Štrbské Pleso, Tsjekkoslovakia
 97,5 meter, 14. januar 1975, Ōkurayama-bakken i Sapporo, Japan

 Se også 
 Kvinner i skihopping

 Referanser 

 Eksterne lenker 
 Anita Wold i polsk hoppdatabase

Kategori:Norske skihoppere
Kategori:Norske syklister